31980R2530
L 259/6
JURNALUL OFÍCIAL AL UNIUNII EUROPENE
REGULAMENTUL (CEE) NR. 2350/80 AL CONSILIULUI
din 30 septembrie 1980
de modificare a Regulamentului (CEE) nr. 315/68 de stabilire a standardelor de calitate pentru bulbi, cepe și tuberculi de flori
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 234/68 al Consiliului din 27 februarie 1968 de instituire a organizării comune a piețelor în sectorul plantelor vii și al produselor de floricultură (1), în special articolul 3,
având în vedere propunerea Comisiei,
întrucât Regulamentul (CEE) nr. 315/68 al Consiliului din 12 martie 1968 de stabilire a standardelor de calitate pentru bulbi, cepe și tuberculi de flori (2), modificat ultima dată de Regulamentul (CEE) nr. 338/77 (3), prevede în anexă dispoziții privind trierea în funcție de calibru; întrucât aceste dispoziții nu se aplică produselor Allium neapolitanum, Ixia, Eranthis cilicica și hiemalis, Fritillaria meleagris, cultivarilor și hibrizilor acesteia, precum și produsului Sparaxis tricolor, cultivarilor și hibrizilor acesteia; întrucât este necesar ca, pentru atingerea într-un mod mai complet a obiectivelor acestor standarde de calitate, aceste produse să fie inserate în anexa menționată anterior,
ADOPTĂ PREZENTUL REGULAMENT:
Articolul 1
Tabelul de la capitolul III din anexa la Regulamentul (CEE) nr. 315/68 se completează prin inserarea, în ordine alfabetică, a produselor enumerate în anexa la prezentul regulament, precum și a dispozițiilor referitoare la fiecare dintre acestea.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 iulie 1981.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 septembrie 1980.